3.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน)
ดำเนินธุรกิจรับเหมาก่อสร้างงานฐานรากสำหรับโครงการภาครัฐบาลและเอกชน
โดยมีสายงานหลักดังต่อไปนี้

1.  งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2547 ปี 2548 และ ปี 2549 ประมาณร้อยละ 68.00
และ 86.56 และ 64.25 ของรายได้รวมตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

1.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

  2. การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2548 และ ปี 2549
บริษัทมีสัดส่วนรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง ประมาณร้อยละ
4.67 และร้อยละ 2.38 ตามลำดับ
เนื่องมาจากการเพิ่มรายได้งานเสาเข็มเจาะและงานก่อสร้างด้วยระบบชิ้นส่วนคอนกรีตหล่อสำเร็จรูปที่มีอัตราที่สูงกว่ารายได้จากงานประเภทอื่น
อย่างไรก็ตาม
บริษัทได้รับงานก่อสร้างเสาเข็มดินซีเมนต์โครงการระบายน้ำบริเวณสนามบินสุวรรณภูมิ ส่วนที่ 2
ซึ่งได้เริ่มงานในปลายปี 2549 และจะใช้กำลังการผลิตของงานชนิดนี้เต็มอัตราตลอดปี 2550
ซึ่งจะทำให้สัดส่วนของรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูงในปี 2550
เพิ่มสูงขึ้น

3.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

บริษัทเริ่มรับงานประเภทนี้ในปี 2547 ในโครงการ โรงบำบัดน้ำเสียสำแล จังหวัดปทุมธานี
โดยมีสัดส่วนรายได้ประมาณร้อยละ 3.73 ของรายได้รวม บริษัทไม่มีรายได้จากสายงานนี้ในปี
2548 และ 2549 อย่างไรก็ตาม
รายได้ดังกล่าวมีแนวโน้มเพิ่มขึ้นเนื่องจากโครงการก่อสร้างสถานีรถไฟฟ้าใต้ดินซึ่งเป็นส่วนหนึ่งในงบประมาณก่อสร้างของงานโครงสร้างและสาธารณูปโภคพื้นฐานขนาดใหญ่
ของรัฐบาลที่จะเริ่มดำเนินการในปี 2551 เป็นต้นไป

4.  งานก่อสร้างด้วยระบบชิ้นส่วนคอนกรีตหล่อสำเร็จรูป (Prefabricated Concrete
    System)

งานก่อสร้างด้วยระบบชิ้นส่วนคอนกรีตหล่อสำเร็จรูปเป็นการก่อสร้างโดยการหล่อชิ้นส่วนโครงสร้างคอนกรีตในส่วนต่างๆ
เช่น เสา, คาน, พื้น, ผนัง ขึ้นมาก่อน แล้วจึงนำไปติดตั้ง ณ บริเวณที่ก่อสร้างจริง
การก่อสร้างด้วยวิธีนี้เมื่อเปรียบเทียบกับการก่อสร้างแบบหล่อในที่
จะทำให้สามารถก่อสร้างได้เร็วกว่า
รวมทั้งยังสามารถควบคุมคุณภาพให้เป็นไปตามข้อกำหนดและมาตรฐานทางวิศวกรรมได้ดีกว่า
โดยบริษัทมีทีมงานออกแบบมืออาชีพ มีทีมงานก่อสร้างที่มีความสามารถ
และมีความพร้อมในด้านเครื่องจักรและอุปกรณ์

บริษัทได้เริ่มทำงานประเภทนี้ในช่วงปลายปี 2548 ให้แก่โครงการตักสิลานคร จังหวัดมหาสารคาม
ซึ่งเป็นการก่อสร้างหอพักนักศึกษาสูง 4 ชั้น จำนวน 15 อาคาร โดยใช้ระยะเวลาก่อสร้างเพียง 7
เดือน ทั้งนี้งานดังกล่าวคิดเป็นสัดส่วนรายได้ร้อยละ 6.05 และ ร้อยละ 33.04 ในปี 2548 และปี
2549

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทเริ่มเปิดดำเนินการในปี 2545 เป็นต้นมา
แต่ด้วยประสบการณ์และความสามารถของผู้บริหารและวิศวกรที่อยู่ในธุรกิจงานฐานรากและงานก่อสร้างของบริษัท
ส่งผลให้ธุรกิจของบริษัทเติบโตไปได้อย่างรวดเร็วและเป็นที่ยอมรับจากลูกค้า ทั้งนี้
บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีปัญหาอันเกิดจากการส่งมอบงานล่าช้าแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน นอกจากนี้ในปี 2548
  บริษัทได้รับจ้างงานโครงการก่อสร้างหอพักนักศึกษาด้วยระบบชิ้นส่วนคอนกรีตหล่อสำเร็จรูป
  (Prefabricated Concrete System) ในโครงการตักสิลานคร จังหวัดมหาสารคาม
  ซึ่งถือเป็นโครงการแรกที่บริษัทรับจ้างก่อสร้างงานประเภทนี้ ซึ่งงานดังกล่าวได้เสร็จสิ้นในปี
  2549 ภายในระยะเวลา 7 เดือนที่กำหนด และได้มีผู้เข้าเยี่ยมชมงานอย่างต่อเนื่อง
  ซึ่งน่าจะทำให้บริษัทมีโอกาสได้รับงานประเภทนี้เพิ่มเติมในอนาคต

1.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
โดยทั่วไปสำหรับงานภาครัฐบาลจะเป็นในลักษณะการรับเหมาช่วงจากผู้รับเหมาหลัก
โดยผู้ว่าจ้างส่วนใหญ่จะทำสัญญาจัดจ้างให้แก่ผู้รับเหมาหลักซึ่งจะเป็นผู้ดำเนินการจ้างผู้ประกอบการในแต่ละส่วนงานตามความเหมาะสมอีกทอดหนึ่ง
ส่วนงานภาคเอกชนจะมีทั้ง 2 รูปแบบ ทั้งการเป็นผู้รับเหมาช่วง
และการเป็นผู้รับเหมาโครงการโดยรับงานจากเจ้าของโครงการโดยตรง ทั้งนี้
ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

  ---------------------- ------------- -------- ------------- -------- ------------- --------
  ประเภทการรับงาน         ปี 2547                 ปี 2548                 ปี 2549        

  (หน่วย : บาท)           มูลค่า          ร้อยละ    มูลค่า          ร้อยละ    มูลค่า          ร้อยละ

  ผู้รับเหมาช่วง                                                                         

  รัฐบาล                  170,575,282   79.66    238,319,243   84.64    207,707,843   40.07

  เอกชน                  15,405,784    7.20     3,299,687     1.17     8,100,110     1.56

  ผู้รับเหมาโครงการ                                                                     

  รัฐบาล                  -             -        -             -        -             -

  เอกชน                  28,138,063    13.14    22,428,336    7.97     130,762,292   25.22

  รวมรายได้จากงานฐานราก   214,119,129   100.00   264,047,266   93.78    346,570,245   66.85

  ผู้รับเหมาโครงการ                                                                     

  รัฐบาล                  -             -        -             -        -             -

  เอกชน                  -             -        17,509,930    6.22     171,839,952   33.15

  รายได้จากงานก่อสร้าง      -             -        17,509,930    6.22     171,839,952   33.15

  รวมรายได้จากการรับจ้าง    214,119,129   100.00   281,557,196   100.00   518,410,197   100.00
  ---------------------- ------------- -------- ------------- -------- ------------- --------

ในปี 2547 ปี 2548 และปี 2549
บริษัทมีสัดส่วนรายได้จากการเป็นผู้รับเหมาช่วงต่อการเป็นผู้รับเหมาโครงการโดยตรง 87:13
86:14 และ 42:58 ตามลำดับ ทั้งนี้ ในปี 2549
บริษัทมีสัดส่วนรายได้จากงานก่อสร้างค่อนข้างมากซึ่งบริษัทเป็นผู้รับเหมาโครงการโดยตรง
ทำให้สัดส่วนผู้รับเหมาโครงการโดยตรงสูงขึ้น แต่เมื่อพิจารณาโดยไม่รวมรายได้จากงานก่อสร้างนั้น
สัดส่วนรายได้จากงานฐานรากปี 2548 และ 2549 ได้แก่ ร้อยละ 92:8 และร้อยละ 62:38
ตามลำดับ
ซึ่งสัดส่วนรายได้ที่มาจากการเป็นผู้รับเหมาช่วงที่สูงนั้นสะท้อนถึงประเภทงานที่เป็นโครงการภาครัฐบาลเป็นส่วนใหญ่
ซึ่งมีฐานะทางการเงินมั่นคงและมีงบประมาณที่ชัดเจนก่อนการลงทุน นอกจากนี้
ผู้รับเหมาหลักส่วนใหญ่จะมีวงเงินสินเชื่อกับสถาบันการเงินรองรับ
ดังนั้นแม้ว่าสัดส่วนรายได้ที่มาจากงานภาครัฐบาลจะค่อนข้างสูง
แต่ความเสี่ยงในการไม่ได้รับชำระค่าจ้างนั้นค่อนข้างต่ำ

บริษัทมีรายได้ที่มาจากลูกค้ารายใหญ่ คือ บมจ. ซิโน-ไทย เอ็นจิเนียริ่ง แอนด์ คอนสตรัคชั่น
โดยมีสัดส่วนรายได้จากลูกค้ารายนี้ร้อยละ 47.86 ร้อยละ 76.26 และร้อยละ 30
ของรายได้จากการรับจ้าง ในปี 2547 ปี 2548 และปี 2549 ตามลำดับ ทั้งนี้
บริษัทคาดว่าในอนาคตอันใกล้นี้บริษัทจะรับงานจาก บมจ. ซิโน-ไทย เอ็นจิเนียริ่ง แอนด์
คอนสตรัคชั่น อย่างต่อเนื่อง ซึ่งส่วนใหญ่เป็นงานโครงสร้างและสาธารณูปโภคพื้นฐานขนาดใหญ่

  ------------------------- ------------- --------- ------------- -------- ------------- --------
  (หน่วย : บาท)              2547          ร้อยละ     2548          ร้อยละ    2549          ร้อยละ

  บมจ. ซิโน-ไทย เอ็นจิเนียริ่ง    102,490,195   47.86     214,707,588   76.26    155,539,211   30.00
  แอนด์ คอนสตรัคชั่น                                                                         

  บจ. ซีทีที คอนสตรัคชั่น         -             -         17,509,930    6.22     143,560,370   27.69

  บจ. ทีซีซีซีแอล สุขุมวิท 24      -             -         -             -        51,335,673    9.90

  บจ. นารายา เอสเตท         -             -         -             -        38,238,785    7.38

  บจ. ซีทีที เรียลเอสเตท        -             -         -             -        28,279,582    5.46

  บมจ. แอล.พี.เอ็น.           -             -         6,645,200     2.36     23,762,110    4.58
  ดีเวลลอปเมนท์                                                                            

  บจ. กิจการร่วมค้า ซีเอสซีอีซี    -             -         -             -        15,618,419    3.01

  บจ. กำจรกิจก่อสร้าง          -             -         10,477,000    3.72     14,193,966    2.74

  บจ. เค.ดี. แอสเซท          -             -         -             -        10,831,316    2.09

  บจ. กรุงธนเอนยิเนียร์         -             -         -             -        9,054,046     1.75

  บมจ. ปตท.เคมีคอล           -             -         13,573,016    4.82     6,594,407     1.27

  บจ. ยูนิม่า เอ็นจิเนียริ่ง        -             -         -             -        5,710,800     1.10

  บจ. ไทย บาวเออร์           -             -         -             -        4,100,000     0.79

  บจ. รวมนครก่อสร้าง          53,780,760    25.12     3,432,800     1.22     -             -
  (ประเทศไทย)                                                                            

  บจ. ไอ.เอ็ม.ซี. เอ็นจิเนียริ่ง   12,331,022    5.76      -             -        -             -

  บจ. ธนากรผลิตภัณฑ์น้ำมันพืช     10,664,301    4.98      -             -        -             -

  บมจ. ศุภาลัย                8,891,563     4.15      46,200        -        -             -

  บจ. วังขนายคอนสตรัคชั่น       6,080,200     2.84      1,424,000     0.51     -             -

  อื่นๆ                       19,881,088    9.29      13,741,462    4.89     11,591,512    2.24

  รวมรายได้จากการรับจ้าง       214,119,129    100.00   281,557,196   100.00   518,410,197   100.00
  ------------------------- ------------- --------- ------------- -------- ------------- --------

บริษัทมีนโยบายขยายฐานลูกค้าเพิ่มขึ้นเพื่อเพิ่มรายได้และกระจายความเสี่ยง
โดยฐานลูกค้าตั้งแต่เริ่มดำเนินการมาของบริษัทเพิ่มขึ้นจาก 5 ราย ในปี 2546 เป็น 34 ราย ณ
สิ้นปี 2549 โดยในช่วงปี 2549 มีจำนวนลูกค้าเพิ่มขึ้น 12 ราย

ผลงานของบริษัทตามมูลค่างานที่เซ็นสัญญาในปี 2548

+-------------+---------------------+----------------+-------+--------+
| ลูกค้า        | โครงการ             | ประเภทโครงการ  | มูล    | ระ     |
|             |                     |                | ค่างาน | ยะเวลา |
|             |                     |                | (ล้า   |        |
|             |                     |                | นบาท) |        |
+-------------+---------------------+----------------+-------+--------+
| บมจ.        | รถไฟฟ้า              | เสาเข็มเจาะ     | 196   | 4/48   |
| ซิโน-ไทยฯ    | เชื่อมต่อสนามบินสุวรรณภูมิ | (ใหญ่)          |       | -ปัจจุบัน |
|             | (Airport Rail Link) |                |       |        |
+-------------+---------------------+----------------+-------+--------+
|             | ศาลปกครอง           | เสาเข็มเจาะ     | 29    | 7/48   |
|             | ถนนแจ้งวัฒนะ          | (กลาง/ใหญ่)     |       | -10/48 |
+-------------+---------------------+----------------+-------+--------+
|             | อาคาร               | เสาเข็มเจาะ     | 8     | 8/48   |
|             | โดยสารสนามบินเชียงใหม่ | (เล็ก/กลาง)     |       | -11/48 |
+-------------+---------------------+----------------+-------+--------+
|             | สถานีรถไฟฟ้าบีทีเอส     | เสาเข็มเจาะ     | 7     | 12/4   |
|             | ภาษีเจริญ             | (ใหญ่)          |       | 8-2/49 |
+-------------+---------------------+----------------+-------+--------+
|             | อา                  | เสาเข็มเจาะ     | 3     | 10/4   |
|             | คารโรงพยาบาลหนองจอก | (กลาง)         |       | 8-1/49 |
+-------------+---------------------+----------------+-------+--------+
| บจ. ทีซีซี     | หอพักนักศึกษา ตักสิลานคร | ก่อสร้างระบบ     | 164   | 10/4   |
| คอนสตรัคชั่น   |                     | Prefabricated  |       | 8-7/49 |
|             |                     | Concrete       |       |        |
|             |                     | System         |       |        |
+-------------+---------------------+----------------+-------+--------+
| บมจ         | โรงงาน/ TOC Plant 1 | เสาเข็มเจาะ     | 18    | 11/4   |
| .ปตท.เคมิคอล | จ.ระยอง             | (กลาง)         |       | 8-2/49 |
+-------------+---------------------+----------------+-------+--------+
| บจ.         | อาคารเรียน มศว.      | เสาเข็มเจาะ     | 6     | 9/48   |
| ก           | ประสานมิตร           | (ใหญ่)          |       | -11/48 |
| ำจรกิจก่อสร้าง |                     |                |       |        |
+-------------+---------------------+----------------+-------+--------+
|             | อ                   | เสาเข็มเจาะ     | 4     | 5/4    |
|             | าคารสำนักงานวิทยุการบิน | (เล็ก/กลาง/ใหญ่) |       | 8-7/48 |
+-------------+---------------------+----------------+-------+--------+
| บมจ. แอล พี  | คอนโดมิเนียม แอล.     | เสาเข็มเจาะ     | 7     | 3/4    |
| เอ็น         | พี.เอ็น ปิ่นเกล้า        | (กลาง/ใหญ่)     |       | 8-6/48 |
| ดีเวลลอปเมนท์ |                     |                |       |        |
+-------------+---------------------+----------------+-------+--------+
| บจ.         | โรงงาน/ NPC Phase 3 | เสาเข็มเจาะ     | 4     | 12/4   |
| อัล          | จ.ระยอง             | (กลาง)         |       | 8-1/49 |
| สตอมเพาเวอร์ |                     |                |       |        |
| (ประเทศไทย) |                     |                |       |        |
+-------------+---------------------+----------------+-------+--------+
| กิจการร่วมค้า  | ลานคลังสินค้า          | เสาเข็มดินซีเมนต์  | 4     | 3/48   |
| เค พี        | สนามบินสุวรรณภูมิ       | (กลาง)         |       |        |
+-------------+---------------------+----------------+-------+--------+
| บจ. เ       | กำแพงป้องกันน้ำท่วม จ.  | เสาเข็มดินซีเมนต์  | 3     | 6/4    |
| ติมชัยวิศวกรรม | สมุทรสาคร            | (กลาง)         |       | 8-8/48 |
+-------------+---------------------+----------------+-------+--------+
| บจ. เวทโก้   | โรงงาน              | อัดฉีดซีเมนต์      | 2     | 10/48  |
| ไอเบล       |                     | (กลาง)         |       | -11/48 |
+-------------+---------------------+----------------+-------+--------+
| บมจ.        | ระบบท่อส่งน้ำถนนพระราม | อัดฉีดซีเมนต์      | 2     | 5/4    |
| เนา         | 2                   | (กลาง)         |       | 8-7/48 |
| วรัตน์พัฒนาการ |                     |                |       |        |
+-------------+---------------------+----------------+-------+--------+
| บมจ.        | โรงงานเมอร์เมด       | เสาเข็มเจาะ     | 0.5   | 6/48   |
| บิลฟิงเกอร์    | แมริไทมม์             | (กลาง)         |       |        |
+-------------+---------------------+----------------+-------+--------+

ผลงานของบริษัทตามมูลค่างานที่เซ็นสัญญาในปี 2549

+-------------+--------------------+---------------+-------+---------+
| ลูกค้า        | โครงการ            | ประเภทโครงการ | มูล    | ร       |
|             |                    |               | ค่างาน | ะยะเวลา |
|             |                    |               | (ล้า   |         |
|             |                    |               | นบาท) |         |
+-------------+--------------------+---------------+-------+---------+
| บจ.         | ระบายน้ำ            | เสาเข็มดินซีเมนต์ | 94    | 10/4    |
| กร          | บริเวณสนามบินสุวรรณภูมิ | (กลาง)        |       | 9-ปัจจุบัน |
| ุงธนเอนยิเนียร์ | ส่วนที่ 2             |               |       |         |
+-------------+--------------------+---------------+-------+---------+
| บจ. นารายา  | คอนโดมิเนียมอมันตา    | เสาเข็มเจาะ    | 63    | 11/     |
| เอสเตท      |                    | (ใหญ่)         |       | 49-2/50 |
+-------------+--------------------+---------------+-------+---------+
| บจ. ทีซีซีซีแอล | เดอะ เอ็มโพริโอ เพลส | เสาเข็มเจาะ    | 51    | 5/      |
| สุขุมวิท 24    | คอนโดมิเนียม สุขุมวิท   | (ใหญ่)         |       | 49-8/49 |
|             | ซอย 24             |               |       |         |
+-------------+--------------------+---------------+-------+---------+
| บมจ.        | ศูนย์ราชการแห่งใหม่    | เสาเข็มเจาะ    | 39    | 6/      |
| ซิโน-ไทย     | สัญญา 2             | (ใหญ่)         |       | 49-8/49 |
|             |                    |               |       |         |
|             | ถ.แจ้งวัฒนะ          |               |       |         |
+-------------+--------------------+---------------+-------+---------+
|             | งานเสา             | เสาเข็มเจาะ    | 1.4   | 10/49   |
|             | เข็มทดสอบโครงการทาง | (ใหญ่)         |       |         |
|             | ยกระดับสนามบินสุวรรณภ |               |       |         |
|             | ูมิเชื่อมทางพิเศษบูรพาวิถี |               |       |         |
+-------------+--------------------+---------------+-------+---------+
| บจ.ซีทีที      | อาคารพาณิชย์ 32      | ก่อสร้างระบบ    | 28    | 5/      |
| เรียลเอสเตท  | ยูนิต + โรงอาหาร     | Prefabricated |       | 49-9/49 |
|             | ตักสิลานคร           | Concrete      |       |         |
|             |                    | System        |       |         |
+-------------+--------------------+---------------+-------+---------+
| บจ. ไทย     | วิลล่า ราชเทวี        | เสาเข็มเจาะ    | 20    | 12/     |
| นากาโน      | คอนโดมิเนียม         | (ใหญ่)         |       | 49-3/50 |
+-------------+--------------------+---------------+-------+---------+
| กิจการร่วมค้า  | ถนนวง              | เสาเข็มเจาะ    | 16    | 4/      |
| ซีเอสซีอีซี     | แหวนอุตสาหกรรมด้านใต้ | (กลาง)        |       | 49-8/49 |
|             | ตอน 4              |               |       |         |
+-------------+--------------------+---------------+-------+---------+
| บมจ. แอล พี  | ลุมพินีเพลส           | เสาเข็มเจาะ    | 12    | 4/      |
| เอ็น         | พหลโยธิน-สะพานควาย  | (กลาง/ใหญ่)    |       | 49-8/49 |
| ดีเวลลอปเมนท์ |                    |               |       |         |
+-------------+--------------------+---------------+-------+---------+
|             | ลุมพินีวิลล์ รามคำแหง   | เสาเข็มเจาะ    | 12    | 8/4     |
|             | 44                 | (กลาง/ใหญ่)    |       | 9-10/49 |
+-------------+--------------------+---------------+-------+---------+
| บจ.         | เดอะ เน็กซ์          | เสาเข็มเจาะ    | 11    | 7/      |
| เค.ดี.แอสเซท | คอนโดมิเนียม         | (กลาง/ใหญ่)    |       | 49-9/49 |
+-------------+--------------------+---------------+-------+---------+
| บจ.         | อาคารจอดรถ         | เสาเข็มเจาะ    | 10    | 11/     |
| ก           | โรงพยาบาลรามาธิบดี   | (กลาง/ใหญ่)    |       | 49-2/50 |
| ำจรกิจก่อสร้าง |                    |               |       |         |
+-------------+--------------------+---------------+-------+---------+
|             | อาคารเพ            | เสาเข็มเจาะ    | 10    | 10/4    |
|             | ื่อการศึกษาวิจัยและพัฒนา | (ใหญ่)         |       | 9-11/49 |
|             | มศว. ประสานมิตร     |               |       |         |
+-------------+--------------------+---------------+-------+---------+
| บจ.เอ.เอ    | ถนน                | เสาเข็มเจาะ    | 7     | 12/     |
| ส.แอสโซซิเอท | ทางหลวงพิเศษหมายเลข | (กลาง)        |       | 49-2/50 |
| เอนยิเนียริ่ง   | 7                  |               |       |         |
| (1964)      | สา                 |               |       |         |
|             | ยท่าอากาศยานสุวรรณภูมิ |               |       |         |
|             | – ชลบุรี ตอน 4       |               |       |         |
+-------------+--------------------+---------------+-------+---------+
| บจ. ยูนิม่า    | อาคารสถานีต้นทางชิดลม | เสาเข็มเจาะ    | 6     | 9/4     |
| เอ็นจิเนียริ่ง   |                    | (ใหญ่)         |       | 9-10/49 |
+-------------+--------------------+---------------+-------+---------+
| บจ.         | โรงแรมแมริออท       | เสาเข็มเจาะ    | 4     | 3/      |
| ไทย บาวเออร์ | คอร์ตยาร์ต           | (กลาง)        |       | 49-5/49 |
+-------------+--------------------+---------------+-------+---------+
| บจ. พ       | ถนนเข้า-ออก         | เสาเข็มดินซีเมนต์ | 3     | 5/      |
| ี คอนสตรัคชั่นแ | อาคารสินค้าในประเทศ  | (กลาง)        |       | 49-6/49 |
| อนด์แมทรีเรียล | การบินไทย ณ ท่า      |               |       |         |
|             | อากาศยานสุวรรณภูมิ    |               |       |         |
+-------------+--------------------+---------------+-------+---------+
| บจ. เจมิไนย  | ห                  | เสาเข็มเจาะ    | 1     | 1/49    |
| แอนด์        | น่วยงานกรมราชองครักษ์ | (ใหญ่)         |       |         |
| แอสโซซิเอท   |                    |               |       |         |
+-------------+--------------------+---------------+-------+---------+

3.2.3 ภาวะอุตสาหกรรมและภาวะการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ
หลังจากประสบกับภาวะซบเซาตั้งแต่วิกฤติเศรษฐกิจในปี 2540
ภาวะการก่อสร้างมีการฟื้นตัวมาเป็นลำดับ ทั้งนี้ ในช่วง 2 ถึง 3
ปีที่ผ่านมางานก่อสร้างทั้งในภาครัฐและภาค เอกชนได้มีการขยายตัวเพิ่มขึ้น
ในส่วนของงานภาครัฐบาลได้รับการส่งเสริมจากโครงการลงทุนในงานโครงสร้างและสาธารณูปโภคพื้นฐานต่างๆ
ซึ่งรวมถึงการขยายเส้นทางเดินรถไฟฟ้าใต้ดินและบนดิน ทางรถไฟยกระดับ ทางด่วน
ศูนย์ราชการแห่งใหม่บนถนนแจ้งวัฒนะ การก่อสร้างโรงไฟฟ้า ฯลฯ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้า เนื่องจากปัญหาการจราจรและ
ค่าใช้จ่ายในการเดินทางที่สูงจากภาวะน้ำมันที่ปรับตัวสูงขึ้นตั้งแต่กลางปี 2548

สำหรับปี 2549
อุตสาหกรรมก่อสร้างได้รับผลกระทบจากความไม่มีเสถียรภาพทางการเมืองซึ่งส่งผลให้โครงการลงทุนของภาครัฐออกมาน้อยลงและทำให้การแข่งขันในอุตสาหกรรมปรับตัวสูงขึ้น
อย่างไรก็ตามภายหลังการปฏิรูปในเดือนกันยายน 2549
ได้มีรัฐบาลชุดรักษาการเข้ามาดำเนินงานต่อซึ่งได้อนุมัติโครงการลงทุนก่อสร้างระบบขนส่งมวลชนขนาดใหญ่หรือรถไฟฟ้าสายต่างๆ
และหากเป็นไปตามกำหนดการของภาครัฐ งานก่อสร้างดังกล่าวจะเริ่มก่อสร้างได้ในช่วงปลายปี
2550 ทั้งนี้คณะรัฐมนตรีของรัฐบาลชุดรักษาการได้มีมติเมื่อวันที่ 7 พฤศจิกายน 2549
อนุมัติกรอบการลงทุนก่อสร้างรถไฟฟ้าจำนวน 5 เส้นทาง ในวงเงินงบประมาณ 165,000 ล้านบาท
สำหรับงานโครงสร้างพื้นฐานและงานโยธา
ซึ่งโดยเฉลี่ยแล้วมูลค่าการก่อสร้างงานฐานรากนั้นอยู่ที่ร้อยละ 4 ถึงร้อยละ 5
(เฉพาะค่าแรงและเครื่องจักร ไม่รวมวัสดุหลัก ได้แก่ เหล็กและคอนกรีต)
ของงานโครงสร้างทั้งหมด หรือประมาณ 6,600 ล้านบาท ถึง 8,250 ล้านบาทในช่วง 3-5 ปี
ข้างหน้านี้ ดังนั้นภาวะการแข่งขันที่สูงขึ้นคาดว่าจะเป็นเพียงช่วงสั้นๆ
และจะกลับเข้าสู่ภาวะปกติในไม่ช้า

เมื่อพิจารณาจากผู้ประกอบการเสาเข็มเจาะขนาดใหญ่นั้น ในปัจจุบันมีจำนวน 7 ราย ได้แก่ บมจ.
ไพลอน บมจ. ซีฟโก้ บจ. ไทยบาวเออร์ บจ. อิตัลไทย เทรวี่ บจ. สยามโทเนะ บจ. พร้อมมิตร
คอนกรีต และบจ. สแตนด์ไพล์ โดยบริษัทเป็นผู้ประกอบการงานฐานราก 1 ใน 3 รายใหญ่

สำหรับผู้ประกอบการรายใหม่ ๆ ที่จะเข้ามาดำเนินการนั้นจะต้องมีเงินลงทุนในการดำเนินการสูง
และ คุณภาพของบุคลากรเป็นที่ยอมรับของผู้จ้างงาน
ในขณะที่ผู้ประกอบการที่ทำเสาเข็มขนาดเล็กมีเป็นจำนวนมาก และมีการใช้เงินลงทุนไม่มาก
ทำให้การแข่งขันในกลุ่มผู้รับทำเสาเข็มเจาะขนาดใหญ่มีการแข่งขันที่น้อยกว่าผู้รับทำเสาเข็มเจาะขนาดเล็ก
หรือเสาเข็มตอก

สำหรับงานปรับปรุงคุณภาพดินนั้นบริษัทเน้นในการให้บริการด้านงานอัดฉีดซีเมนต์ด้วยแรงดันสูงเป็นหลัก
โดยรวมไปถึงการทำงานเสาเข็มดินซีเมนต์ด้วยแรงดันสูงด้วยซึ่งจะให้ผลงานที่มีคุณภาพสูงกว่าการทำเสาเข็มดินซีเมนต์ด้วยแรงดันต่ำ
ในปัจจุบันจำนวนผู้ประกอบการงานเสาเข็มดินซีเมนต์ด้วยแรงดันต่ำมีอยู่หลายราย
เนื่องจากเครื่องมือ อุปกรณ์และกระบวนขั้นตอนการทำงานนั้นไม่จำเป็นต้องใช้เทคโนโลยีสูงนัก
และการลงทุนก็ค่อนข้างต่ำ หากเทียบกับวิธีการอัดฉีดซีเมนต์ด้วยแรงดันสูง
ในส่วนงานอัดฉีดซีเมนต์ด้วยแรงดันสูงนั้นต้องใช้เครื่องมือ อุปกรณ์
อีกทั้งขั้นตอนและเทคโนโลยีที่สูงและเป็นความเชี่ยวชาญเฉพาะทางซึ่งจะทำให้ได้งานที่มีคุณภาพและสามารถประยุกต์ใช้ได้หลากหลายกว่า
ทั้งนี้มีผู้ประกอบการหลักเพียง 2 รายในสาขานี้ คือ บจ. ซอยล์กรีต เทคโนโลยี และบริษัท เท่านั้น

ในขณะที่ผู้ประกอบการหลักในการก่อสร้างกำแพงกันดินชนิดไดอะแฟรม นั้นมีอยู่เพียง 4 ราย คือ
บมจ. ซีฟโก้ บจ. ไทยบาวเออร์ บจ. อิตัลไทย เทรวี่ และบริษัท ทั้งนี้
เนื่องจากต้องอาศัยเครื่องมือที่มีเทคโนโลยีสูงในการก่อสร้างกำแพงกันดิน
และการก่อสร้างยังไม่เป็นที่แพร่หลายมากนัก โดยลักษณะของงานก่อสร้างที่ต้องใช้การ
ก่อสร้างประเภทนี้ ได้แก่ การก่อสร้างอาคารผู้โดยสารรถไฟใต้ดิน อุโมงค์ลอดทางแยก
และที่จอดรถใต้ดิน

2.  การจัดหาผลิตภัณฑ์หรือบริการ

    1.  กำลังการผลิต

บริษัทมีกำลังการผลิตและการใช้กำลังการผลิตจำแนกตามสายงานดังต่อไปนี้

+---------------------+---------------+-------------+-----------------+
| สายงาน              | 2547          | 2548        | 2549            |
+---------------------+---------------+-------------+-----------------+
| กำลังการผลิตเ         |               |             |                 |
| ต็มที่ (ลูกบาศก์เมตรต่อปี) |               |             |                 |
+---------------------+---------------+-------------+-----------------+
| งานเสาเข็มเจาะ       | 150,000       | 227,500     | 292,500         |
+---------------------+---------------+-------------+-----------------+
| งานกำแพงกันดิน        | 5,000         | 20,000      | 20,000          |
+---------------------+---------------+-------------+-----------------+
| งานปรับปรุงคุณภาพดินฯ   | 120,000       | 120,000     | 120,000         |
+---------------------+---------------+-------------+-----------------+
| อัตราการใช้กำลังการผลิต |               |             |                 |
| (ร้อยละ)             |               |             |                 |
+---------------------+---------------+-------------+-----------------+
| งานเสาเข็มเจาะ       | 66.04         | 78.03       | 66.43           |
+---------------------+---------------+-------------+-----------------+
| งานกำแพงกันดิน        | 79.60         | -           | -               |
+---------------------+---------------+-------------+-----------------+
| งานปรับปรุงคุณภาพดินฯ   | 55.43         | 24.57       | 18.49           |
+---------------------+---------------+-------------+-----------------+

ณ วันที่ 31 ธันวาคม 2549 บริษัทมีเครื่องจักรจำนวน 14 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 3 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการโครงการงานและวิศวกรสนามรวม 15 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์)
โดยราคาของวัตถุดิบเช่นเหล็กเส้นมีความ ผันผวนตามภาวะอุตสาหกรรมและอุปสงค์ของตลาด
ซึ่งในปี2549 ราคาเหล็กเส้นลดลงในช่วง 2 เดือนแรกและค่อยปรับตัวเพิ่มขึ้นสูงสุดที่ 19,420
บาทต่อตันในระหว่างปี และปรับตัวลดลงในช่วงเดือนสิงหาคมและกันยายน ก่อนที่จะเพิ่มขึ้นเป็น
19,220 บาทต่อตัน ณ สิ้นปี 2549 สำหรับราคาน้ำมันดีเซลได้เริ่มมีการปรับสูงขึ้นในระหว่างปี
และค่อยลดลงตามภาวะตลาดโลกในช่วงปลายปี

[]

[]สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปี 2547
จนถึงปัจจุบัน คือราคา 6 บาทต่อกิโลกรัมและ 200 บาทต่อกิโลกรัม ตามลำดับ
สำหรับราคาของคอนกรีตในปี 2549 นั้นคงที่อยู่ที่ 2,740 บาทต่อลูกบาศก์เมตร
นับตั้งแต่เดือนสิงหาคม 2548

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้ไม่มีความเสี่ยงจากอัตราแลกเปลี่ยนเงินตราต่างประเทศในการจัดซื้อ
(อาจมีเพียงอะไหล่เครื่องจักรซึ่งในบางครั้งจะเป็นการซื้อจากต่างประเทศและ มีมูลค่าไม่สูงนัก)
โดยนับตั้งแต่เปิดดำเนินการตั้งแต่ปี 2545 เป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายเป็นจำนวนมากในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซลที่ปรับตัวเพิ่มขึ้นอย่างมากในช่วงครึ่งปีแรก
ได้ส่งผลกระทบต่อต้นทุนของบริษัทให้สูงขึ้น ถึงแม้ว่าในช่วงกลางไตรมาส 3 ที่ผ่านมา
ราคาน้ำมันได้ทยอยปรับลดลงบ้างและมีเสถียรภาพมากขึ้นแต่
บริษัทก็ยังคงนโยบายที่จะให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการควบคุมผลกระทบจากความผันผวนของราคาน้ำมันดีเซล

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอและในคุณภาพตามที่กำหนด
ทั้งนี้ บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2549 บริษัทมีพนักงานฝ่ายก่อสร้างจำนวน 216
คนจากพนักงานทั้งหมดของบริษัทจำนวน 374 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
ซึ่งผู้รับเหมาช่วงดังกล่าวมิได้เป็นบุคคลที่เกี่ยวข้องกับบริษัทแต่อย่างใด
และส่วนใหญ่การจ้างผู้รับเหมาช่วงดังกล่าวเป็นการจ้างงานเฉพาะค่าแรง โดยในปี 2547 ปี 2548
และ ปี 2549 บริษัทมีการจ้างงานผู้รับเหมาช่วงต่อมูลค่า 33.31 ล้านบาท 35.82 ล้านบาท และ
174.64 ล้านบาท ตามลำดับ หรือคิดเป็นร้อยละ 18.58 ร้อยละ 16.62 และร้อยละ 37.62
ของต้นทุนงานรับจ้าง ตามลำดับ โดยในปี 2549 สัดส่วนการจ้างผู้รับเหมาช่วงเพิ่มขึ้น
เนื่องจากงานก่อสร้างด้วยระบบชิ้นส่วนคอนกรีตหล่อสำเร็จรูป (โครงการตักสิลานคร)
ซึ่งบริษัทได้ว่าจ้างผู้รับเหมาช่วงทั้งหมด ซึ่งหากไม่รวมโครงการดังกล่าว
การจ้างผู้รับเหมาช่วงจะมีสัดส่วนคิดเป็นร้อยละ 5.63 ของต้นทุนงานฐานราก ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

1.  งานที่ยังไม่ได้ส่งมอบ

ณ วันที่ 31 ธันวาคม 2549 โครงการที่ได้ลงนามสัญญาทำงานแล้วแต่ยังไม่เสร็จสิ้น
สามารถสรุปได้ดังนี้

+----------------------+--------+------+------+--------+----+--------+
| ผู้จ้างงาน/ชื่อโครงการ    |   ประ  |      |      |   ราย  |    |   มูลค่า |
|                      | เภทงาน | ลักษณ | ระยะ | ได้ที่รับรู้ |    | คงเหลือ |
|                      |        | ะงาน | เวลา |   ณ    |    |        |
|                      |        |      |      |   วันที่  |    |  (บาท) |
|                      |        |      |      |        |    |        |
|                      |        |      |      |   31   |    |        |
|                      |        |      |      |        |    |        |
|                      |        |      |      | ธันวาคม |    |        |
|                      |        |      |      |   2549 |    |        |
+----------------------+--------+------+------+--------+----+--------+
|                      |        |      |      | บาท    | %  |        |
|                      |        |      |      |        |    |        |
|                      |        |      |      |        | ม  |        |
|                      |        |      |      |        | ูลค |        |
|                      |        |      |      |        | ่าง |        |
|                      |        |      |      |        | าน |        |
+----------------------+--------+------+------+--------+----+--------+
|   บจ.                |        |   เ  |      | 9,0    | 9. | 84,7   |
|   กรุงธนเ             |  คลองร | สาเข |  10/ | 54,046 | 65 | 70,954 |
| อนยิเนียร์/โครงการระบาย | ะบายน้ำ | ็มดินซ | 49–1 |        |    |        |
| น้ำบริเวณสนามบินสุวรรณภูมิ |        | ีเมนต์ | 0/50 |        |    |        |
|   ส่วนที่ 2             |        |   (ก |      |        |    |        |
|                      |        | ลาง) |      |        |    |        |
+----------------------+--------+------+------+--------+----+--------+
|   บจ. นารายา เอสเตท/ |        |   เส |   11 | 38,2   | 6  | 24,7   |
|   คอนโดมิเนียมอมันตา    | อาคารท | าเข็ม | /49- | 38,785 | 0. | 61,215 |
|                      | ี่พักอาศัย | เจาะ | 2/50 |        | 70 |        |
|                      |        |   (  |      |        |    |        |
|                      |        | ใหญ่) |      |        |    |        |
+----------------------+--------+------+------+--------+----+--------+
|   บจ. ไทย นากาโน/    |        |   เส |   12 | 1,8    | 9. | 17,8   |
|   วิลล่า ราชเทวี        | อาคารท | าเข็ม | /49- | 91,593 | 57 | 76,040 |
|   คอนโดมิเนียม         | ี่พักอาศัย | เจาะ | 3/50 |        |    |        |
|                      |        |   (  |      |        |    |        |
|                      |        | ใหญ่) |      |        |    |        |
+----------------------+--------+------+------+--------+----+--------+
|   บจ. กำจรกิจก่อสร้าง/  |   อาคา |   เส |   11 | 4,4    | 4  | 5,0    |
|   อาคารจอดรถ         | รจอดรถ | าเข็ม | /49- | 50,973 | 6. | 81,737 |
|   โรงพยาบาลรามาธิบดี   |        | เจาะ | 2/50 |        | 69 |        |
|                      |        |   (ก |      |        |    |        |
|                      |        | ลาง/ |      |        |    |        |
|                      |        | ใหญ่) |      |        |    |        |
+----------------------+--------+------+------+--------+----+--------+
|   บจ.                |        |   เส |   12 | 3,0    | 4  | 4,2    |
|   เอ.เอส.แอสโซซิเอท   |  สะพาน | าเข็ม | /49- | 22,739 | 1. | 12,661 |
|   เอนยิเนียริ่ง (1964)/  |        | เจาะ | 2/50 |        | 78 |        |
|                      |        |   (ก |      |        |    |        |
|   ถ                  |        | ลาง) |      |        |    |        |
| นนทางหลวงพิเศษหมายเลข |        |      |      |        |    |        |
|   7                  |        |      |      |        |    |        |
|                      |        |      |      |        |    |        |
| สายท่าอากาศยานสุวรรณภูมิ |        |      |      |        |    |        |
|   – ชลบุรี ตอน 4       |        |      |      |        |    |        |
+----------------------+--------+------+------+--------+----+--------+
|   รวม                |        |      |      | 56,6   |    | 136,7  |
|                      |        |      |      | 58,136 |    | 02,607 |
+----------------------+--------+------+------+--------+----+--------+

บริษัทมีโครงการที่ได้รับเอกสารสั่งจ้างแล้วแต่ยังไม่เริ่มดำเนินงานจนถึงสิ้นเดือนกุมภาพันธ์
2550ดังนี้

+----------------------------+----------+-------+----------+----------+
| ผู้จ้างงาน/ชื่อโครงการ          |   ป      |   ลักษ |   ระยะ   |          |
|                            | ระเภทงาน | ณะงาน | เวลาสัญญา |  มูลค่างาน |
|                            |          |       |          |   (บาท)  |
+----------------------------+----------+-------+----------+----------+
|   บมจ.ซิโน-ไทย เอ็นจิเนียริ่ง    |   สะพาน  |       |   1      | 4        |
|   แอนด์ คอนสตรัคชั่น/          |          | เสาเข | /50-3/50 | ,970,336 |
|   ถนนทางหลวงพิเศษหมายเลข 7  |          | ็มเจาะ |          |          |
|   สายท่าอากาศยานสุวรรณภูมิ –   |          |   (   |          |          |
|   ชลบุรี ตอน 5               |          | กลาง) |          |          |
+----------------------------+----------+-------+----------+----------+
|   บจ. เฟรแกรนท์ เรียล เอสเตท |   อาคา   |       |   3      | 16       |
|   ดีเวลลอปเม้นท์ กรุ๊ป/         | รที่พักอาศัย | เสาเข | /50-4/50 | ,500,000 |
|                            |          | ็มเจาะ |          |          |
|   เดอะ ไพร์ม 11             |          |       |          |          |
|                            |          | (กลาง |          |          |
|                            |          | /ใหญ่) |          |          |
+----------------------------+----------+-------+----------+----------+
|   บจ.ไฮ แม็กซ์ พลาซ่า/        |   อาคา   |       |   3      | 7        |
|   อาคารไฮแม็กซ์ พลาซ่า        | รสำนักงาน | เสาเข | /50-4/50 | ,476,636 |
|                            |          | ็มเจาะ |          |          |
|                            |          |   (   |          |          |
|                            |          | กลาง) |          |          |
+----------------------------+----------+-------+----------+----------+
| รวม                        |          |       |          | 28       |
|                            |          |       |          | ,746,972 |
+----------------------------+----------+-------+----------+----------+